CELEX: 62020CN0439
Language: lv
Date: 2020-09-18 00:00:00
Title: Lieta C-439/20 P: Apelācijas sūdzība, ko 2020. gada 18. septembrī Eiropas Komisija iesniedza par Vispārējās tiesas (ceturtā palāta) 2020. gada 8. jūlija spriedumu lietā T-110/17 Jiangsu Seraphim Solar System/Komisija

9.11.2020   
            
            
               LV
            
            
               Eiropas Savienības Oficiālais Vēstnesis
            
            
               C 378/21
            
         
      Apelācijas sūdzība, ko 2020. gada 18. septembrī Eiropas Komisija iesniedza par Vispārējās tiesas (ceturtā palāta) 2020. gada 8. jūlija spriedumu lietā T-110/17 Jiangsu Seraphim Solar System/Komisija
      (Lieta C-439/20 P)
      (2020/C 378/26)
      Tiesvedības valoda – angļu
      
         Lietas dalībnieki
      
      
         Apelācijas sūdzības iesniedzēja: Eiropas Komisija (pārstāvji: T. Maxian Rusche un G. Luengo)
      
         Pārējie lietas dalībnieki: Jiangsu Seraphim Solar System Co. Ltd, Eiropas Savienības Padome
      
         Prasījumi
      
      Apelācijas sūdzības iesniedzējas prasījumi Tiesai ir šādi:
      
                  —
               
               
                  atcelt Vispārējās tiesas (ceturtā palāta) 2020. gada 8. jūlija spriedumu T-110/17 Jiangsu Seraphim Solar System Co. Ltd/Komisija;
               
            
                  —
               
               
                  noraidīt kā nepieņemamu pirmajā instancē iesniegto prasības pieteikumu;
               
            
                  —
               
               
                  pakārtoti, noraidīt kā nepamatotu pirmajā instancē iesniegto prasības pieteikumu; un katrā ziņā
               
            
                  —
               
               
                  piespriest prasītājai [pirmajā instancē] atlīdzināt tiesāšanās izdevumus apelācijas un pirmās instances tiesvedībās.
               
            
         Pamati un galvenie argumenti
      
      Apelācijas sūdzības iesniedzēja norāda četrus apelācijas sūdzības pamatus.
      Pirmkārt, Vispārējā tiesa ir pieļāvusi tiesību kļūdu saistībā ar pirmajā instancē iesniegtā prasības pieteikuma pieņemamību un iedarbīgumu.
      Otrkārt, Vispārējā tiesa ir pieļāvusi tiesību kļūdas attiecībā uz maksājumu iekasēšanas kvalificēšanu kā veiktu ar “atpakaļejošu spēku”.
      Treškārt, Vispārējā tiesa ir kļūdaini interpretējusi Regulas (EK) Nr. 1225/2009 (1) 8. panta 1., 9. un 10. punktu un 10. panta 5. punktu un Regulas (EK) Nr. 597/2009 (2) 13. panta 1., 9. un 10. punktu un 16. panta 5. punktu, secinot, ka maksājumu iekasēšana par importiem, ar kuriem nav izpildītas saistības, nav iespējama.
      Ceturtkārt, Vispārējā tiesa ir pieļāvusi kļūdu Regulas (EK) Nr. 1225/2009 14. panta 1. punkta un Regulas (EK) Nr. 597/2009 24. panta 1. punkta interpretācijā, secinot, ka Padomei nav bijis juridiskā pamata noteikt, ka vienmēr, kad Komisija atzīst saistību rēķinu par nederīgu, ir jāiekasē maksājums.
      
         (1)  Padomes Regula (EK) Nr. 1225/2009 (2009. gada 30. novembris) par aizsardzību pret importu par dempinga cenām no valstīm, kas nav Eiropas Kopienas dalībvalstis (OV 2009, L 343, 51. lpp.).
      
         (2)  Padomes Regula (EK) Nr. 597/2009 (2009. gada 11. jūnijs) par aizsardzību pret subsidētu importu no valstīm, kas nav Eiropas Kopienas dalībvalstis (OV 2009, L 188, 93. lpp.).